Document ID: /roh_data/filtered/fineweb-2-filterrobots_roh.jsonl.gz/58685

Da nov pon scolaras e scolars da l’Institut Otalpin Ftan far in uschenumnà «IB-Diplom» – quai è l’equivalent internaziunal d’ina matura en Svizra. Quai ha communitgà la scola media engiadinaisa.
«IB-Diplom»
Il program da diplom è vegnì sviluppà il 1968 a Genevra. La finamira è da pussibilitar ina furmaziun equilibrada, da levgiar la mobilitad geografica e culturala e da promover la chapientscha internaziunala. Il program sa basa sin in plan d’instrucziun da dus onns cun sis roms e cumpetenzas-clav en tuttas disciplinas.
Quest diplom vegn renconuschì da las universitads impurtantas sin l’entir mund. Sco i ha num en la communicaziun, saja l’Institut Otalpin Ftan vegnì accredità da la «International Baccalaureate Organisation IBO». Uschia haja l’institut fatg in grond pass en vista a sias stentas per meglierar la recrutaziun da scolars e scolars da l’entir mund, hai num vinavant.